钦定古今图书集成/理学汇编/学行典/第073卷 > 易经 > 《涣卦》
## 钦定古今图书集成/理学汇编/学行典/第073卷 > 易经 > 《涣卦》

《彖》曰：“涣，亨”，刚来而不穷，柔得位乎外而上同。

〈程传〉刚阳之来，则不穷极于下，而处得其中。柔之往，则得正位于外，而上同于五之中，巽顺于五，乃“上同”也。四五君臣之位，当涣而比，其义相通，同五乃从中也。当涣之时，而守其中，则不至于离散，故能“亨”也。